fi fi fi fi fi fi fi fi fi fi fi fi fi fi fi fi fi fi it en en fi en en en fi fi en fi fi fi fi en fi fi et fi fi nl fi en fi fi fi fi fi it fi fi fi fi fi fi fi en et fi fi fi fi fi fi fi fi fi en fi fi nl fi fi en fi fi fi fi fi fi fi fi fi fi fi fi fi fi fi fi fi sv pl fi fi fi de fi fi fi en en eo fr fi en fi fr fi fi fi fi gl fi fi als fi tt eo fr fi fi fi pl fi sl fi fi fi sl fi fi fi oc nl fi fi fi fi en fi fi fi fi fi fi fi fi fi fi fi fi fi fi fi fi fi it en en fi en en en fi fi en fi fi fi fi en fi fi et fi fi nl fi en fi fi fi fi fi it fi fi fi fi fi fi fi en et fi fi fi fi fi fi fi fi fi en fi fi nl fi fi en
Honka kaikkien nuorten SM-sarjojen kärjessä – tyttökoris hurjassa nosteessa | Tapiolan Honka ry
Tapiolan Hongan nuorten joukkueet lunastivat komeasti SM-sarjapaikat kaikissa ikäluokissa alkaneelle kaudelle 2018-19. Junioriputki naisten edustusjoukkueeseen asti on täydellinen, kun Hongan joukkueet pelaavat SM-sarjaa 16-, 17- ja 19-vuotiaiden sarjoissa, naisten valtakunnallisessa I-divisioonassa, sekä naisten Korisliigassa. 15-vuotiaat tytöt pelaavat ikäluokassaan SM-karsintasarjaa – Robert Petersen Cupia.
Hongan nuorten naisten kehitysjoukkue pelaa naisten I-divisioonaa ja kausi on käynnistynyt varsin vakuuttavasti. Joukkue pitää paikkaa sarjakärkenä, taskussaan viisi voitto ja yksi tappio. Menneenä viikonloppuna Tapiolan liikuntahallilla nähtiin kärkikamppailu, kun Helsingin NMKY haastoi honkalaiset. Ottelun startti oli vähintäänkin jähmeä, reipasta jalkaa ei meinannut löytyä kummaltakaan joukkueelta eikä kotijoukkueen syötötkään löytäneet perille kummoisella prosentilla. Kolmannen neljänneksen loppuun Hongan nuoret löysivät kuitenkin kaasupolkimen ja yhtäkkiä tasainen ottelu oli käännetty 13 pisteen johdoksi viimeiselle kymmenminuuttiselle mentäessä. HNMKY pyrki vielä perään, mutta sisuuntuneet honkalaiset juoksivat loppulukemiksi 86-72. Seuraavaksi joukkue pelaa Turussa 2.12 ja kotiparketilla 9.12.
19-vuotiaissa tytöissä Honka johtaa SM-sarjaa. Saldona syyskaudesta toistaiseksi komeat kuusi voittoa yhtä tappiota vastaan. Joukkueella on nyt pidempi ottelutauko. Edellisen kerran joukkue nähtiin pelikentällä 17.11 jolloin kaatui naapurin Ringside 20 pisteellä. Tällä viikolla joukkue palaa tositoimiin ja kohtaa paikallisvastus EBT:n kotona Honkahallilla torstaina 29.11 klo 19.30.
Ensimmäistä kautta pelattava 17-vuotiaiden SM-sarjan kärki on äärimmäisen tasainen. Honka sijoittuu kolmanneksi, mutta koko kärkikolmikolla on kasassa 5/1 voittosuhde. Kärkikolmikkoon mahtuvat Hongan lisäksi Ringside sekä Helmi Basket. Hongan WU17 pelasi kahden kotiottelun viikonlopun. Perjataina äärimmäisen tasaisesta kohtaamisesta Turun Riennon kanssa taisteluvoitto lukemin 80-77. Sunnuntaina joukkue kärsi kauden ensimmäisen tappionsa, kun Pyrintö haki vierasvoiton Tapiolasta lukemin 45-59.
16-vuotiaat tytöt porskuttavat SM-sarjakärkenä puhtaalla pelillä. Kuusi ottelua, kuusi voittoa. Läpihuutovoitoista ei kuitenkaan voi puhua. Viimeiset kaksi otteluakin ovat olleet varsin tasaisia. Joukkueen kaksi viimeisintä ottelua ovat päättyneet alle viiden pinnan erolla. JBA kaatui kotiyleisön edessä lukemin 78-73 ja nyt lauantaina Nokialla pelattiin kamppailu, jossa heikomman ensimmäisen puolikkaan jälkeen honkalaistytöt nousivat päätöspuolikkaalla 62-66 voittoon. Kausi jatkuu Torpan Poikien vieraana 5.12. keskiviikkona.
15- ja 14-vuotiaat tytöt
15-vuotiaiden ikäluokassa ei pelata SM-sarjaa ja karsintoja samoin kuten vanhemmissa ikäluokissa. Joukkueet kamppailevat lohkoissa Robert Petersen Cupissa, joka toimii pidennettynä SM-karsintasarjana. Hongan tytöt etenevät tasaisen tappavaa tahtia, kun saldoksi on nyt alkukaudesta kerätty viisi voittoa eikä yhtäkään tappiota.
14-vuotiaat hakevat kovempia pelejä EGBL-osaturnauksista. Ensimmäinen pelattiin parisen viikkoa taaksepäin 8.-11.11 Viron Kuremaalla.
”Syksyn ei-niin-kilpailullisen sarjakauden vaikutus näkyi turnauksen alussa, lähinnä siinä, ettei oltu valmiita pelaamaan riittävän fyysisesti. Tyttöjen kamppailutahto ja otteet kuitenkin paranivat peli peliltä ja turnauksesta lopulta kaksi reilua voittoakin” joukkueen valmennuksesta kuvaillaan.
”Viimeinen peli Latvian Ridzenen-joukkuetta (viime kauden toinen) vastaan pelattiin hyvin alusta lähtien. Erityisen hyvää oli meidän puolustus, tarkka heittopeli sekä röyhkeät ajot. Jouduimme kuitenkin lopulta taipumaan toisella puoliajalla, tässä ottelussa paremmalle vastustajalle” Anja Suomalainen jatkaa. Mainittava on, että ottelussa turnauksen pistekuningatar 178-senttinen MVP Raina Tomasicka viimeisteli WNBA-tyyliin hyökkäyksiä aina pallon saatuaan. Rainan kanssa, turnauksen All Stars-viisikkoon valittiin Hongan Elsa Lemmilä. Honkalaisjoukkueen MVP:ksi taasen nimettiin Anni Juusela.
19-vuotiaat tytöt ja N1D
Kimmo Kujansivu (N1D ja Naisten korisliiga)
17- ja 16-vuotiaat tytöt
FI64 1112 3000 3222 78
päivittäin klo 9.00- 16:00.
+358 50 344 9608
+358 50 583 9953
+358 50 540 8061
Pojat U19 Green (2004-2005)
Pojat U17 Green (2006-2007)